അനധികൃത ഇറച്ചി വില്പ്പന: 70,000 രൂപ പിഴ ഈടാക്കി കട്ടപ്പന: നഗരത്തില് അനധികൃതമായി വില്ക്കാന് ശ്രമിച്ച 40 കിലോ ഇറച്ചി നഗരസഭ ആരോഗ്യ വിഭാഗം പിടികൂടി. ആമയാറില് നിന്ന് ഓട്ടോറിക്ഷയില് എത്തിച്ചാണ് ഇറച്ചി വില്ക്കാന് ശ്രമിച്ചത്. നഗരസഭയുടെ സ്ലോട്ടര് ഹൗസിലാണ് സമീപ പഞ്ചായത്തുകളില് നിന്നും മാടുകളെ എത്തിച്ച് അറുക്കുന്നത്. എന്നാല് ഇറച്ചി വില്പ്പന അതാത് പഞ്ചായത്തുകളുടെ പരിധിയില് തന്നെ ആകണമെന്നാണ് നിയമം. ഇത് ലംഘിച്ചാണ് ഇന്നലെ ആമയാറില് നിന്ന് കൊണ്ടുവന്ന ഇറച്ചി നഗരത്തിലെത്തിച്ച് വില്ക്കാന് ശ്രമിച്ചത്. മറ്റൊരു വാഹനത്തിലേക്ക് കയറ്റുന്നതിനിടെ ആരോഗ്യ പ്രവര്ത്തകര് എത്തി പിടികൂടുകയായിരുന്നു. 70,000 രൂപ പിഴ ഈടാക്കി ഇറച്ചി വിട്ടുകൊടുത്തു.